@junkmail

@junkmail oli suomalainen rap-yhtye, johon kuuluivat helsinkiläiset O;D (Ossi Jaala), Mr.Producer (Mikko Nikkola) ja Rii (Riikka Pitkänen).

@junkmail tuli tunnetuksi vuonna 2003 kappaleilla ”Ei koskaan enää” ja ”Kaiken sen jälkeen”. ”Ei koskaan enää” kertoi tosielämän erotilanteesta. Kun kappale pääsi ensi kertaa Kiss FM:n Top 30 -listalle, se sijoittui 22:nneksi ja oli seuraavana päivänä ensimmäisellä sijalla, ja piti kärkisijan usean kuukauden ajan. Yhtyeen ensimmäinen albumi oli nimeltään Karu totuus, jolta julkaistiin edellä mainittujen kappaleiden lisäksi singlenä kappale ”Viilee”.

Yhtyeen toisen albumin nimi on Sydän huutaa, josta julkaistiin singlet ”Hyvä minä”, ”Tuhoan” ja ”Hyvä ihminen.” Toisen albumin julkaisun jälkeen yhtye hajosi.

Diskografia 
 Karu totuus (2004)
 Sydän huutaa (2005)

Lähteet

Aiheesta muualla 
 @junkmail Discogs-sivustolla 

Atjunkmail